మిస్ ఇండియా (2020 సినిమా)

మిస్ ఇండియా, 2020 నవంబరు 4న విడుదలైన తెలుగు సినిమా. ఈస్ట్ కోస్ట్ ప్రొడక్షన్స్ పతాకంపై మహేష్ ఎస్ కొనేరు నిర్మించిన ఈ సినిమాకు నరేంద్ర నాథ్ దర్శకత్వం వహించాడు. ఇందులో కీర్తి సురేష్, జగపతి బాబు, రాజేంద్ర ప్రసాద్ ముఖ్య పాత్రల్లో నటించగా, డాని సాంచెజ్-లోపెజ్,  సుజిత్ వాసుదేవ్ సినిమాటోగ్రఫీని, తమన్ సంగీతం సమకూర్చారు. కీర్తి సురేష్ 20వ చిత్రం ఇది. 2020, ఏప్రిల్ 17న ఈ సినిమాను విడుదల చేయాలని అనుకున్నా కోవిడ్-19 మహమ్మారి కారణంగా వాయిదా పడింది. 2020, నవంబరు 4న నెట్‌ఫ్లిక్స్ వేదికగా తెలుగులో (తమిళం, మలయాళంలో డబ్ వెర్షన్లు) విడుదలైంది, మిశ్రమ సమీక్షలను కూడా అందుకుంది.

కథా నేపథ్యం 
మధ్యతరగతి కుటుంబం నుండి వచ్చిన మానస సంయుక్త (కీర్తి సురేష్), గొప్ప వ్యాపారవేత్త కావాలన్న ఆమె కలలు కంటుంటోంది.

నటవర్గం 
 కీర్తి సురేష్ (మానస సంయుక్త)
 జగపతి బాబు (కైలాష్ శివ కుమార్/కెఎస్కె) 
 రాజేంద్ర ప్రసాద్ (డాక్టర్ విశ్వనాథ శాస్త్రి, సంయుక్త తాత)
 నరేష్ (శివరామ కృష్ణ, సంయుక్త తండ్రి)
 నదియా (కమల, సంయుక్త తల్లి) 
 నవీన్ చంద్ర (విజయ్ ఆనంద్)
 భానుశ్రీ మెహ్రా (సహన, సంయుక్త సోదరి)
 సుమంత్ శైలేంద్ర (విక్రమ్)
 కమల్ కామరాజు (అర్జున్, సంయుక్త సోదరుడు)
 ప్రవీణ్ (విజ్జు)
 పుజిత పొన్నాడ (పద్మ నైనా)
 దివ్య శ్రీపాద (ప్రీతి)

పాటలు 

ఈ సినిమాకు ఎస్. తమన్ సంగీతం సమకూర్చాడు, ఆదిత్యా మ్యూజిక్ ద్వారా పాటలు విడుదలయ్యాయి. కళ్యాణ్ చక్రవర్తి రాయగా, శ్రేయ ఘోషాల్, ఎస్. తమన్ పాడిన మొదటి పాట "కొత్తగా కొత్తగా" 2020, ఫిబ్రవరి 7న విడుదలైంది. తదుపరి పాట శ్రీవర్ధిని పాడిన "లచ్చ గుమ్మడి" 2020, అక్టోబరు 28న విడుదల చేశారు. హరికా నారాయణ్, శృతి రంజని పాడిన మూడవ పాట "థీమ్ ఆఫ్ మిస్ ఇండియా" 2020, అక్టోబరు 29న విడుదల చేశారు. 2020, నవంబరు 2న అన్ని పాటలు విడుదలయ్యాయి.

మూలాలు

బయటి లింకులు 
 

2020 తెలుగు సినిమాలు
జగపతి బాబు నటించిన చిత్రాలు
రాజేంద్ర ప్రసాద్ నటించిన సినిమాలు
విజయ నరేష్ నటించిన చిత్రాలు
నదియా నటించిన సినిమాలు